laion/Wikipedia-Exotic huggingface dataset:
מכינה קדם-צבאית יתיר

המכינה הקדם-צבאית ישיבתית בית יתיר היא מכינה קדם-צבאית דתית שהוקמה בשנת ה'תשנ"א (1991) ביישוב בית יתיר שבדרום הר חברון, המכינה מונה בכל מחזור כ-80 תלמידים בשנה א', וכ-40 תלמידים בשנה ב' . בראש המכינה עומד הרב איתן שליו. נשיא המכינה הרב משה הגר-לאו. המכינה שמה דגש על הכשרת התלמידים לשירות צבאי משמעותי תוך שמירה על אורח-חיים דתי, וחינוכם למחויבות אישית, לתרומה משמעותית למדינה ולחברה, במהלך השירות הצבאי ואחריו. תלמידי המכינה משתלבים בעבודות החקלאיות במושב ובשאר האזור (מרעה, יקב ועוד). [דרוש מקור] המכינה מפעילה בירושלים בית מדרש לבוגריה, במיוחד בזמני הקיץ. כמעט כל הבוגרים משרתים בצה"ל בתפקידי איכות שונים, וחלקם ממשיכים אחרי שנת המכינה לישיבה גבוהה. במקום פועל כולל אברכים. המכינה שוכנת במבנה משטרת לציפר, מבנה שהוקם על ידי המנדט הבריטי. בסוף שנות התשעים שימש הרב אביחי רונצקי, לימים הרב הצבאי הראשי, כראש המכינה במשך כשנתיים, במקביל לרב משה הגר-לאו. אתר האינטרנט הרשמי של מכינה קדם-צבאית יתיר מכינה קדם-צבאית יתיר, ברשת החברתית פייסבוק מכינה קדם-צבאית יתיר, סרטונים בערוץ היוטיוב ויקישיבה - מכינה קדם צבאית יתיר חנוכת בית המדרש של המכינה ביתיר חגית ששר, בשם הבת, הצופה, ‏ 28/09/2008. השם הערבי שובש בעברית ללוציפר
סמרטריוס

סמרטריוס (Smertrios או Smertrius) הוא אל המלחמה במיתולוגיה הקלטית. פולחנו היה נפוץ בגאליה (צרפת של ימינו). עם המפגש בין התרבות הקלטית והתרבות הרומית, זוהה סמרטריוס עם האל מרס מהמיתולוגיה הרומית. משמעות שמו של סמרטריוס "המספק", בדומה לשם האלה הקלטית רוזמרטה. דמותו של סמרטריוס התגלתה על עמוד יורדי הסירות שהתגלה בפריז. בתגליף זה מתואר סמרטריוס כאדם שרירי ומזוקן התוקף נחש שעומד לפניו. בתגליף, מחזיק סמרטריוס אלה או לפיד. בשל האלה שהדמות מחזיקה בתגליף, יש הסבורים כי התגליף מציג למעשה את הרקולס. מלבד פולחנו באזור העיר פריז של ימינו, התגלו מקומות פולחן נוספים לאל, ובהם מעיין המקודש לאל במוהן שליד טריר - מקום בו התגלו כתובות המוקדשות ל"מארס סמרטריוס" ולזוגתו אנקאמנה. באתר זה התגלו מטבעות המעידות כי מדובר באתר פולחני לאל שקדם עוד לתקופה הרומית ולזיהויו עם מארס. כתובות המוקדשות לאל התגלו גם בגרוסבאך שבאוסטריה. Miranda Green, Dictionary of Celtic Myth and Legend, Thames and Hudson Ltd., London, 1997 Yves Bonnefoy, Wendy Doniger, Gerald Honigsblum, American, African, and Old European Mythologies, תורגם לאנגלית על ידי Wendy Doniger, Gerald Honigsblum, University of Chicago Press, 1993 Smertrios בארכיב אלים קלטיים בארכיב
PhpBB

phpBB היא מערכת פורומים חופשית ובקוד פתוח, שבסיסה נכתב בשפת הקוד הפתוח PHP. ניתן לפתוח באמצעות מערכת זו מספר פורומים הפועלים במקביל על אותו השרת. כמו כן, המערכת מספקת למנהל הפורומים שליטה על המשתמשים הרשומים באתר הפורומים המוקם. כמערכת קוד פתוח, מערכת זו ניתנת לשינוי בהתאם לצורכי המתפעל אותה. בידי המתפעל ישנה האפשרות להתקין על מערכת זו תוספות ושינויים, לשנות את עיצובה ולהוריד מרשת האינטרנט תוספות לה בקוד פתוח. תוספות אלה מכונות לרוב "מודים" ולצורך בנייתן דרוש ידע בתכנות בשפת php. במקרים מסוימים יוצאים מודים אלה לרשת האינטרנט בקוד פתוח לטובת מפעילי המערכות שאינם בעלי ידע בתכנות. לעיתים ניתן להוריד אף עיצובים חינמיים המיועדים למערכת זו. עקב היותה של מערכת זו מופצת בקוד פתוח, ניתן לתרגמה באופן חופשי או להוריד גרסאות מתורגמות שלה במגוון שפות. המערכת מאפשרת למשתמשיה הגבלת תוכן לצורך שיתוף פעולה בין המשתמשים. phpBB החלה את דרכה על ידי ג'יימס אטקינסון כמערכת פורומים המזכירה את UBB לאתרו. נתן קודינג וג'ון אלבה הצטרפו לצוות הפיתוח של phpBB לאחר שהמערכת נכנסה למאגר מערכות הקוד פתוח באתר sourceforge. הגרסאות הראשונות שתורגמו לעברית תורגמו על ידי גיל אשר[דרוש מקור]. MyBB FluxBB Tapatalk XenForo מדיה וקבצים בנושא PhpBB בוויקישיתוף אתר האינטרנט הרשמי של PhpBB (באנגלית) אתר האינטרנט הרשמי של התרגום העברי ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
אלקבץ

אלקבץ הוא שם משפחה יהודי נפוץ בין משפחות ממוצא ספרדי ומרוקאי. מקור השם הוא ככל הנראה בשיבוש המילה הספרדית ראש (El Cabeza), או במונח העברי האל קיבץ אותנו, תואר הניתן למקובלים. האם התכוונתם ל... אבי אברהם אלקבץ – ראש עיריית עפולה. אביב אלקבץ – שחקן ישראלי. רונית אלקבץ – שחקנית, במאית ותסריטאית ישראלית. רועי אלקבץ – קצין בדרגת תת-אלוף בצה"ל. שלומי אלקבץ – במאי ותסריטאי ישראלי. שלמה אלקבץ – ממקובליה ופייטניה של צפת. שמעון אלקבץ – עיתונאי ומנהל ישראלי. מתוך "תיקון ליל שבועות במסורת הקבלה" באתר www.jewish-studies.info
נבחרת איטליה

האם התכוונתם ל... נבחרת איטליה בטניס (גברים) נבחרת איטליה בכדורגל נבחרת איטליה בכדורגל חופים נבחרת איטליה בכדורגל נשים נבחרת איטליה בכדורגל עד גיל 21 נבחרת איטליה בכדורמים נבחרת איטליה בכדורסל נבחרת איטליה בכדורסל נשים
נבחרת גרמניה

האם התכוונתם ל... נבחרת גרמניה בטניס (גברים) נבחרת גרמניה בכדורגל נבחרת גרמניה בכדורגל נשים נבחרת גרמניה בכדורסל
נבחרת סרביה

האם התכוונתם ל... נבחרת סרביה בטניס (גברים) נבחרת סרביה בכדורגל נבחרת סרביה בכדורסל
נבחרת צ'כיה

האם התכוונתם ל... נבחרת צ'כיה בטניס (גברים) נבחרת צ'כיה בטניס (נשים) נבחרת צ'כיה בכדורגל נבחרת צ'כיה בכדורסל
ויאצ'סלב מולוטוב

ויאצ'סלב מיכאילוביץ' מולוטוב (רוסית: Вячесла́в Миха́йлович Мо́лотов‏; 9 במרץ 1890 - 8 בנובמבר 1986) היה שר החוץ של ברית המועצות בתקופת מלחמת העולם השנייה. חתם על הסכם ריבנטרופ–מולוטוב. על שמו קרוי בקבוק מולוטוב. נולד בכפר בשם קוקארקה שבאימפריה הרוסית, תחת השם ויאצ'סלב מיכאילוביץ' סקריאבין. אם המשפחה הייתה ממשפחת סוחרים אמידה. למד בקאזאן. הצטרף למפלגת הפועלים הסוציאל-דמוקרטית הרוסית בשנת 1906. נעצר בשנת 1909 וגורש לעיר וולוגדה. שוחרר בשנת 1911 והחל את לימודיו במכון הפוליטכני בסנקט פטרבורג. בשנים 1912–1913 היה בין העורכים של עיתון פראבדה. בשנת 1915 נעצר וגורש לסיביר. לאחר בריחתו נבחר לוועדה המרכזית של המפלגה הבולשביקית. באותה תקופה הוא החליף את שמו למולוטוב (פירוש המלה "מוֹלוֹט" ברוסית: פטיש ו"-וֹב" היא סיומת נפוצה). בשנת 1918 עבד עם זינובייב בתפקידי ניהול בפטרוגרד. במשך מספר שנים עבד במנגנון המפלגתי באזורים שונים עד שבשנת 1921 הועבר למוסקבה. מולוטוב החל לעבוד תחת יוסיף סטלין כבר בשנת 1922. לאחר מות לנין תמך בסטלין במאבקיו מול טרוצקי, זינובייב וקמנייב. בשנת 1926 הוא הצטרף לפוליטבירו ובמהלך 1928 - 1930 סייע לטהר את המפלגה הקומוניסטית מכל החברים שהתנגדו לסטלין. בשנת 1930 התמנה לתפקיד ראש הממשלה (председатель СНК СССР и Совета Труда и Обороны). ביחד עם סטלין חתם על כל הפקודות החשובות להוצאה להורג בשנות ה-30. במאי 1939 הוא התמנה לשר החוץ הסובייטי, וב־23 באוגוסט 1939 חתמה ברית המועצות על הסכם אי-התקפה עם גרמניה הנאצית, הסכם ריבנטרופ–מולוטוב (על שמם של שני שרי החוץ). בשנת 1940, במהלך החגיגות ליום הולדתו ה-50, הוחלף שם העיר פרם למולוטוב. בשנת 1957 הוחזר שם העיר להיות פרם. בתקופת מלחמת העולם השנייה היה שר חוץ פעיל. השתתף בשיחות רבות עם האנגלים והאמריקאים. הוא נפגש באופן חשאי עם הנשיא פרנקלין רוזוולט ובשיחותיהם סוכם על הסכמי "השאל החכר" של ציוד צבאי אמריקני לרוסיה. לאחר המלחמה המשיך בפעילות בינלאומית. היה תומך פעיל בהקמת מדינת ישראל. בשנת 1949 שוחרר מתפקידיו. אשתו היהודייה פולינה מולוטובה נעצרה. סטלין דרש ממנו להתגרש ממנה, אחרי שהועמדה לדין באשמת בגידה בשלטון. בשנת 1952 לא נבחר מחדש לתפקידי מפתח במפלגה. ייתכן שחייו בתקופה זו אף הם היו בסכנה. בשנת 1953, לאחר מות סטלין, תמך בחרושצ'וב והוחזר לתפקיד שר החוץ עד שנת 1956. אך במהרה התגלעו חילוקי דעות בינו לבין חרושצ'וב במספר נושאים במדיניות החוץ של המדינה. בשנת 1957 פעל להדחת חרושצ'וב בהיותו מראשי הקבוצה האנטי-מפלגתית, והועבר לתפקידים זוטרים, ביניהם שגריר למונגוליה. במהלך ההכנות לוועידה ה-22 של המפלגה הקומוניסטית של ברית המועצות מתח ביקורת על מצעה החדש של המפלגה. בעקבות כך, הוצא משורות המפלגה, ובשנת 1963 פרש לגמלאות. ב-1984 הוחזר לשורות המפלגה על ידי צ'רניינקו. מולוטוב נפטר במוסקבה בשנת 1986, בגיל 96, ונקבר בבית העלמין נובודוויצ'יה. היה נשוי לפולינה ז'מצ'וזינה שנקראה לפני כן פרל קרפינסקי והייתה אחותו של דוד יזרעאלי. מדיה וקבצים בנושא ויאצ'סלב מולוטוב בוויקישיתוף ויאצ'סלב מולוטוב, באתר אנציקלופדיה בריטניקה (באנגלית) ויאצ'סלב מולוטוב, באתר "Find a Grave" (באנגלית) ויאצ'סלב מיכאילוביץ מולוטוב (1890-1986), דף שער בספרייה הלאומית ויאצ'סלב מולוטוב, במסד הנתונים הקולנועיים IMDb (באנגלית) כאן דוקו, תעלומת הספר השחור, באתר www.kan.org.il, דקה 43:34, ‏4 בינואר 2020 פולינה מולוטובה ודוד יזרעאלי על הקשר היהודי של אשתו של מולוטוב
אנטוני רמלייטס

אנטוני רמלייטס אי סימון (בקטלאנית: Antonio Ramallets i Simón; לעיתים נודע בשם הספרדי "אנטוניו" (Antonio); ‏4 ביוני 1924 - 30 ביולי 2013) היה שחקן ומאמן כדורגל. רמלייטס שיחק במשך רוב שנות הקריירה שלו בקבוצת ברצלונה. רמלייטס היה השוער שספג את מספר השערים הקטן ביותר לאורך העונה בליגה הספרדית 5 פעמים בשנות ה-50 ובתחילת שנות ה-60. הוא זכה בפרס ריקרדו זאמורה בשתי מהדורותיו הראשונות, בעונות 1958/59 ו-1959/60, כשוער הטוב בליגה. לצד משחקו בברצלונה שיחק גם במדי נבחרות ספרד וקטלוניה. לאחר פרישתו ממשחק אימן מספר קבוצות, כגון ריאל ואיאדוליד וריאל סרגוסה. בשנות ה-40 שיחק רמלייטס במספר קבוצות בספרד. הוא שיחק במדי אאורופה ב-1941, ולאחר שירות החובה בצבא הספרדי שיחק במדי "סן פרננדו" בעונת 1944/45 ובמדי ריאל ואיאדוליד בעונת 1946/47, שהייתה אז בליגה השלישית. הוא עזר לקבוצה לעלות לליגה השנייה. בתום עונה זו, בגיל 23, הצטרף לברצלונה. הוא החל כשוער השני בקבוצה, אחרי חואן סמבודיו ולסקו. רמלייטס ערך את הופעת בכורתו במדי ברצלונה בליגה בניצחון 2-1 על סביליה ב-28 בנובמבר 1948. הייתה זו הופעתו היחידה לאותה עונה, עונת 1948/49. כשוולסקו נפצע, רמלייטס החליפו וביסס את מעמדו בקבוצה. בעונות הבאות היה השוער הראשון בקבוצה. רמלייטס היה חבר חשוב בקבוצה שזכתה להצלחות רבות בשנות ה-50, לצד שחקנים כדוגמת ז'ואן סגרה, לאזלו קובאלה, שנדור קוצ'יש, לואיס סוארס וזולטאן צ'יבור. רמלייטס עמד בשער בעונת "חמשת הגביעים" של ברצלונה, עונת 1951/52. הוא היה השוער שסופג את כמות השערים המינימלית בליגה בחמש עונות - 1951/52, 1955/56, 1956/57, 1958/59 ו-1959/60. בעונת 1960/61 הגיע עם הקבוצה לגמר גביע אירופה לאלופות, אך קבוצתו הפסידה 3-2 והחמיצה את הזכייה בתואר אלופת אירופה. רמלייטס פרש ממשחק שנה לאחר מכן, בגיל 38. נערך משחק הוקרה לפרישתו ב-6 במרץ 1962 נגד המבורג. ברצלונה ניצחה 5-1, ורמלייטס הדף בעיטה מרשימה של אובה זילר. הוא ערך במדי הקבוצה 473 הופעות במשך 15 שנים, בסיכום כל המסגרות. הוא זכה עם הקבוצה בשש אליפויות הליגה. מספר זה החזיק כשיא של מספר אליפויות לשחקן במועדון כחמישים שנה, עד שצ'אבי זכה באליפות השביעית שלו. בנוסף לאליפויות, זכה רמלייטס חמש פעמים בגביע הגנרל ופעמיים בגביע ערי הירידים. הצלחתו במדי ברצלונה זיכתה אותו בזימון לסגל נבחרת ספרד במונדיאל 1950. במונדיאל הגיעה ספרד למיקום שיא בתולדותיה עד אז, מקום רביעי. בטורניר זכה רמלייטס לכינוי "החתול של המרקנה" בשל יכולותיו בשער הנבחרת. מ-1950 ועד 1961 ערך 35 הופעות במדי נבחרת ספרד. בנוסף, שיחק 7 פעמים במדי נבחרת קטלוניה. לאחר שפרש ממשחק החל לאמן מספר קבוצות בספרד, כל קבוצה במשך עונה. קבוצתו הראשונה כמאמן הייתה ריאל ואיאדוליד בעונת 1962/63 ואחריה ריאל סרגוסה. לאחר שאימן את ריאל מורסיה, שב אל ויאדוליד. הוא אימן את הקבוצות CD לוגרונייס, הרקולס אליקנטה וקבוצת המילואים של אלצ'ה. ברצלונה אליפות ספרד (6): 1947/48, 1948/49, 1951/52, 1952/53, 1958/59, 1959/60 הגביע הספרדי (5): 1951, 1952, 1952/53, 1957, 1958/59 קופה אווה דוארטה (3): 1948, 1952, 1953 הגביע הלטיני (2): 1949, 1952 אישיים השוער המצטיין בליגה הספרדית (5): 1951/52, 1955/56, 1956/57, 1958/59, 1959/60 סרגוסה הגביע הספרדי: 1963/64 מדיה וקבצים בנושא אנטוני רמלייטס בוויקישיתוף אנטוני רמלייטס, באתר Transfermarkt אנטוני רמלייטס, באתר Soccerway אנטוני רמלייטס, באתר BDFutbol אנטוני רמלייטס, באתר National Football Teams אנטוני רמלייטס, באתר FootballDatabase.eu פרופיל המאמן, באתר Transfermarkt פרופיל, באתר הרשמי של ברצלונה פרופיל, באתר RSSSF
אריאלי

האם התכוונתם ל... אריה דוד אריאלי ("אריאלי") - צלם ישראלי-צרפתי אביגיל אריאלי – שחקנית ומנחת טלוויזיה ישראלית אמנון אריאלי – פרסומאי ישראלי אשר אריאלי – רב חרדי הפועל בישיבת מיר ובישיבת תפארת צבי בירושלים גיא אריאלי – דוגמן ושחקן ישראלי דן אריאלי – סופר ופרופסור ישראלי-אמריקאי לכלכלה התנהגותית באוניברסיטת דיוק יהושע אריאלי – היסטוריון ישראלי יצחק אריאלי – רב תלמיד חכם ומנהיג רוחני, ממייסדי ישיבת מרכז הרב לוי אריה אריאלי – סופר ומחזאי עברי מרדכי אריאלי – צייר ישראלי נחום אריאלי – הוגה דעות, סופר, משורר וחוקר נחום אריאלי (לוחם פלמ"ח) – לוחם ומפקד בפלמ"ח קובי אריאלי – סאטיריקן, עיתונאי, פובליציסט ואיש טלוויזיה ישראלי חרדי שאול אריאלי – פעיל שמאל ישראלי אריאל (פירושונים)
בריקטה

בריקטה (Bricta) או בריקסטה (Brixta) היא אלה מהמיתולוגיה הקלטית. בריקטה נחשבה לרעייתו של לוקסוויוס ואלת בריאות ואלת המעיינות החמים של לוקסי (Luxeuil). מספר כתובות המוקדשות לאלה התגלו ב-Luxeuil-les-Bains, בהן היא מוזכרת לצד לוקסוויוס. ישנה סברה לפיה מדובר בכינוי נוסף של האלה סירונה - אף היא נחשבת לזוגתו של לוקסוויוס. מקור שמה במילה הגאלית "בריקסטום" או "בריקסטה" שמשמעה "קסם" או מהמילה "בריגה" שמשמעה "הנעלה". כתובות המוקדשות לאלה (בכיתוב "Brixia") התגלו באנגליה. בכתובות אלה היא מזוהה לעיתים כזוגתו של דיס פאטר, הרקולס או אפולו מהמיתולוגיה הרומית. Harry Mountain, The Celtic Encyclopedia Universal-Publishers, 1998
מעבדנות רפואית

מעבדנות רפואית (מכונה גם: מדעי המעבדה הרפואית) תחום העוסק במדעי הרפואה ובתחום המעבדה הרפואית בפרט. התחום כולל ענפים כגון: כימיה, ביולוגיה, מיקרוביולוגיה, גנטיקה, המטולוגיה, פרמקולוגיה ותחומי מחקר רבים נוספים. הענף חדש יחסית והוקם עקב הביקוש לאנשי מקצוע מוסמכים בסביבת המעבדה אך גם לייעול הבדיקות הרפואיות ולמינוף התפתחות המחקר. אדם הרשאי לעסוק במעבדנות רפואית בעל תואר B.Med.L.Sc לאחר שקיבל רישיון ממשרד הבריאות. העוסק בתחום יוכל להשתלב במעבדות בתי חולים, בתעשייה הרפואית ובתועמלנות רפואית. מדעי המעבדה הרפואית נלמדים באוניברסיטת בן-גוריון בנגב, בטכניון, במכללת הדסה ירושלים ובמכללה האקדמית צפת . מקצועות הרפואה האגף לרישום מקצועות רפואיים
כורובאטס

כוֹרוֹבַּאטֵס (מיוונית: χωροβἀτης) הוא מכשיר מדידה רומי ששימש למדידה מדויקת של שיפועים לצורך בנייה. תוצאות המדידה בכורובאטס נחשבות מדויקות יותר משניתן להשיג באמצעות פלס. הכורובאטס מתואר בספר "על אודות האדריכלות" שכתב המהנדס והאדריכל הרומי ויטרוביוס לפני כ-1900 שנה, בפרק העוסק בבניית אמות מים. חוקרים סבורים שזהו הכלי המרכזי ששימש למדידת שיפועים בעת בניית אמות מים, כמו בניית האמה התחתונה בירושלים, שנבנתה על ידי החשמונאים תוך שימוש בטכנולוגיות רומיות. רמת הדיוק של הכורובאטס קריטית לשמירת שיפוע קבוע לאורך האמה, במיוחד כשהפרש הגבהים בין שני קצות האמה קטן. במקרה כזה יש לבנות את האמה בשיפוע מתון מאוד, דבר המצריך תכנון קפדני ושימוש בכלי מדידה מדויקים. הכורובאטס מורכב ממסגרת עץ ארוכה, שקרוב לשני קצותיה תלויות שתי משקולות. כאשר מעמידים את המכשיר על גבי שיפוע, המשקולות שבקצותיו נוטות ומגיעות לגבהים שונים. ההפרש בין הגבהים מלמד על זווית השיפוע. ויטרוביוס מציין שכדי לכייל את המכשיר ולהבטיח ששתי המשקולות בגובה זהה לגמרי, יש להעמיד את הכורובאטס מעל כלי מלא מים, שכן לפי חוק הכלים השלובים גובה המים בשני צדי הכלי יהיה תמיד זהה. עם זאת, מציין ויטרוביוס שעל פי ארכימדס פני השטח של המים אינם שטוחים, ושיש להתחשב גם בעקמומיות כדור הארץ, אך מסביר שמדובר בסטייה מזערית, מכדי שתשפיע על רמת הדיוק של המכשיר. מכשירי מדידה רומיים (באנגלית) בנייתן של אמות מים רומיות (באנגלית) התיאור מופיע בפרק החמישי. תרגום לאנגלית של הספר ניתן למצוא ב[1].
One on One: Dr. J vs. Larry Bird

One on One: Dr. J vs. Larry Bird (בתרגום חופשי לעברית: "אחד על אחד: ד"ר ג'יי נגד לארי בירד") הוא משחק וידאו משנת 1983 אשר פותח על ידי חברת Electronic Arts ואשר בו התמודדו זה מול זה במשחק אחד על אחד דמויותיהם של לארי בירד וד"ר ג'יי, אשר היו מכוכבי הכדורסל הגדולים ביותר בשנות ה-80 של המאה ה-20. המשחק נודע גם בשם "One on One" (אחד על אחד). המשחק יצא עבור המחשבים האישיים מתוצרת אפל: Apple II ב-1983 ומקינטוש ב-1985; עבור המחשבים בייצור קומודור: קומודור 64 וקומודור 128 ב-1984 ואמיגה ב-85'; עבור קונסולת המשחק ColecoVision ב-84', עבור המחשבים האישיים TRS-80/Tandy Color Computer (הנקרא גם TRS-80/Tandy CoCo) של חברת RadioShack וספקטרום סינקלייר מתוצרת חברת סינקלייר הבריטית ב-85'; עבור המחשב אטארי ST ועבור קונסולות המשחקים של אטארי: אטארי 8 ביט ב-83' ואטארי 7800 ב-1987. בשנת 1988 חברת Electronic Arts הוציאה לשווקים את משחק ההמשך "ג'ורדן נגד בירד: אחד על אחד", אשר הכיל גרפיקה משופרת ואשר בו התמודדו זה מול זה במשחק אחד על אחד דמויותיהם של לארי בירד ומייקל ג'ורדן. גרסאות המשחק באתר MobyGames One on One: Dr. J vs. Larry Bird, באתר PCGamingWiki (באנגלית)
ג'ורדן נגד בירד: אחד על אחד

ג'ורדן נגד בירד: אחד על אחד (באנגלית: Jordan vs Bird: One on One) הוא משחק וידאו נפוץ בזמנו שבו השחקן משתתף בהדמיית משחק כדורסל ויכול לבחור לשחק כבן דמותו של מייקל ג'ורדן או של לארי בירד, שהיו מגדולי שחקני ה-NBA בכל הזמנים. המשחק נקרא גם "אחד על אחד: מייקל ג'ורדן ולארי בירד" (One on One: Michael Jordan and Larry Bird). המשחק יצא עבור מחשבי קומודור 64 ו-128 של חברת קומודור, ועבור מחשבי IBM PC מתוצרת חברת IBM בשנת 1988, עבור קונסולת המשחקים סגה מגה דרייב ב-1992, ועבור קונסולות המשחקים מתוצרת נינטנדו: Nintendo Entertainment System בשם "Jordan vs. Bird: Super One on One" ב-1989 וגיים בוי ב-1992. המשחק פותח לראשונה על ידי חברת משחקי המחשב והווידאו Electronic Arts. המפתחת של גרסת הגיים בוי היא חברת Imagineering. משחק זה הוא משחק המשך ל"אחד על אחד" שבו התמודדו הדמויות של בירד ודוקטור ג'יי. גרסאות המשחק, באתר MobyGames (באנגלית) Jordan vs. Bird: One on One, באתר מסע אל העבר
ליעד סואץ-קרני

ליעד סואץ-קרני (נולדה ב-21 באפריל 1981) היא כדורסלנית עבר ישראלית, הייתה קפטנית נבחרת ישראל וקבוצת א.ס רמת השרון, אליצור מכבי נתניה ובנות הרצליה. גובהה 1.87 מטר, והיא שיחקה בעמדת הפורוורד. סואץ-קרני החלה את דרכה בא.ס. רמת השרון, בעונת 1997/1998, ושיחקה לאחר מכן במשך שתי עונות במכבי רעננה, עמה זכתה בגביע המדינה בשנת 2000. בעונה שלאחר מכן שבה לשחק ברמת השרון, איתה זכתה באליפות המדינה והגיעה למעמד חצי גמר רונקטי. בעונת 2001/2002 זכתה עם רמת השרון בדאבל - אליפות וגביע ושיחקה עם רמת השרון ביורוליג. עד 1999 שיחקה במקביל גם בנבחרת הכדורסל של תיכון אוסטרובסקי, עמה זכתה בסגנות אליפות המדינה. בסוף 2002 עברה לקבוצת הכדורסל של אוניברסיטת וילאנובה. בעונתה הראשונה בקבוצה לא הותר לה לשחק בקבוצה, אלא רק להתאמן בה, בשל דרישות צינון של ה-NCAA. כשהחלה לשחק בסופו של דבר, בשנת 2003, הייתה לשחקנית בחמישייה הפותחת של הקבוצה. במהלך התקופה בה שיחקה בווילאנובה סיימה את אחד ממשחקיה עם "טריפל דאבל" (מספר דו-ספרתי של נקודות, כדורים חוזרים ואסיסטים), והייתה לשחקנית הראשונה והיחידה בתולדות המכללה שמגיעה להישג כזה. בעונה האחרונה בה שיחקה בווילאנובה, 2005/2006, נבחרה לחמישייה הראשונה של המזרח (ביג איסט). סיימה את לימודיה בהצטיינות עם תואר בפסיכולוגיה וזכתה בתואר Scholar Athlete מטעם אוניברסיטת וילאנובה. את עונת 2006/2007 החלה סואץ-קרני בקבוצת ויסלה קרקוב מהליגה הפולנית, ובמהלכה עברה לניס מהליגה הצרפתית. בעונה הבאה נשארה בליגה הצרפתית, הפעם בקבוצת פרובאנס. ב-2008 שבה לרמת השרון, ומונתה לקפטנית הקבוצה. בתחילת עונת 2009/2010 חתמה בקבוצת אליצור מכבי נתניה. בעונתה הראשונה באליצור מכבי נתניה זכתה בתואר ה-MVP הישראלית של הליגה. ב-2011 פרשה זמנית מכדורסל והחלה לאמן קבוצות קט-סל ונערות במ.ס אבן-יהודה. ב-2013 ילדה תאומים, בן ובת - אריאל ויהונתן. באותה השנה שיחקה בקבוצת הפועל פרדסיה מהליגה הארצית והקבוצה סיימה במאזן מושלם, בסיום אותה העונה חזרה לשחק בנבחרת ישראל. בספטמבר 2014 חזרה לשחק בליגת העל בקבוצת בנות הרצליה. בינואר 2017 זכתה בפרס שחקנית הכדורסל של השנה מטעם משרד התרבות והספורט. בפברואר 2018 הודיעה על פרישה ממשחק פעיל בתום העונה הקרובה. סואץ-קרני היא נכדתו של כדורגלן מכבי פתח תקווה בעבר, ישראל בן דרור. היא נשואה לאמיר קרני ואם לשניים, ומתגוררת באבן יהודה. בשנת 2023 הייתה סואץ-קרני ממובילות המחאה נגד הרפורמה המשפטית ועמדה מאחורי המיזם ׳בונות אלטרנטיבה׳ במסגרתו נשים צעדו בדממה בגלימות אדומות בהשארת סדרת הטלוויזיה סיפורה של שפחה. פרופיל, באתר Sports-Reference פרופיל, באתר eurobasket פרופיל, באתר פיב"א ליעד סואץ: "הזהות היהודית שלי נותרה שלמה", באתר ynet, 25 בדצמבר 2003 אייל להב, ליעד סואץ: "הנפש אמרה די, נזקקתי לטיפול פסיכולוגי", באתר nrg‏, 5 בספטמבר 2010 לימור שפיגל, אמא במשרה מלאה, באתר ישראל היום, 20 באוקטובר 2014 רענן וייס, אם נעלה, אקפוץ לבריכה בכיכר רבין", באתר ynet, 13 בנובמבר 2015 אריה ליבנת, ליעד סואץ-קרני: "נגעתי באנשים רבים. זה חשוב יותר מאליפויות", באתר הארץ, 5 במרץ 2018 דסק הספורט, ‏מנצחים ומפסידים, באתר דבר העובדים בארץ ישראל, 13 בינואר 2017 אור שקדי‏, ליעד סואץ-קרני הודיעה על פרישה: "עוזבת את כדורסל הנשים במגמת עלייה", באתר וואלה, 20 בפברואר 2018
וילסון פאלאסיוס

וילסון רוברטו פאלאסיוס סואזו (ספרדית: Wilson Roberto Palacios Suazo; נולד ב-29 ביולי 1984) הוא כדורגלן עבר הונדורי, המשחק בעמדת הקשר בקבוצת ריאל סוסיאדד ההונדורית. פאלאסיוס גדל בעיר לה סייבה, יחד עם אחיו (מילטון, ג'רי, ג'וני ואדווין), החל את הקריירה שלו בקבוצת דפורטיבו ויקטוריה המקומית, ממנה עברו מאוחר יותר כל חמשת האחים לקבוצת אולימפיה. הוא שיחק 102 משחקים עבור אולימפיה, בהם כבש 32 שערים בסך הכל. אחרי שהפך לאחד השחקנים הבכירים של הקבוצה וזכה עימה ב-5 תוארי אליפות, פאלאסיוס זכה בתשומת לב בינלאומית רצינית. אחרי קריירה מוצלחת בהונדורס, פאלאסיוס שאף לעבור לשחק בליגה אירופאית. ב-14 ביולי 2007, הוא הודיע שהוא נוסע לסרביה, על מנת להיבחן בקבוצת הכוכב האדום בלגרד, לתקופה של חודשיים. הוא נשאר בסרביה חודש אחד בלבד, ואף על פי שהרשים במהלך שהייתו, הוא לא הוחתם במועדון עקב סיבות כלכליות. אחרי שנבחן בכוכב האדום, הוא נסע להיבחן בצרפת, במדי מונקו, אמנם מסיבה לא ברורה הוא לא הוחתם בקבוצה ושב לקבוצתו בהונדורס. מאוחר יותר ב-2007, פאלאסיוס נבחן גם במועדון האנגלי ארסנל. ב-24 באוגוסט 2007, ברמינגהאם סיטי הכריזה שעקב המלצתו של מאמן ארסנל ארסן ונגר, הקבוצה הציעה לו לשחק במועדון במשך שישה חודשים, בתור שחקן נבחן. העסקה עם מועדון אולימפיה הושלמה שבוע לאחר מכן, כאשר פאלאסיוס הושאל למועדון האנגלי. הוא ערך את הופעת הבכורה שלו במשחק נגד ליברפול באנפילד, שנגמר בתוצאה 0-0, ב-22 בספטמבר 2007. באוקטובר אותה השנה, המאמן סטיב ברוס, שהשווה את וילסון לפול אינס בצעירותו, הצהיר שברמינגהאם מעוניינת להפוך את עסקת השאלתו לקבועה. אך בשל פרשה אישית, שבמסגרתה נחטף אחיו של פאלאסיוס, נאלץ השחקן לשהות במולדתו זמן רב מתקופת ההשאלה שלו, דבר שלא הותיר למאמן ברמינגהאם החדש, אלכס מק'ליש, הרבה רושם ממנו, ולכן פאלאסיוס לא נרכש רשמית על ידי המועדון. ב-11 בינואר 2008, פאלאסיוס הצטרף מחדש לקבוצתו של סטיב ברוס, הפעם בוויגאן. משחק הבכורה שלו בקבוצה היה ביום למחרת הצטרפותו, נגד דרבי קאונטי. הוא במהרה הפך לחלק חשוב מהרכב המשחק של מאמנו, ושמו נקשר עם מעבר אפשרי למועדונים גדולים כמו מנצ'סטר יונייטד, ליברפול, באיירן מינכן וריאל מדריד. ב-16 בינואר 2009, הוכרז רשמית שטוטנהאם השלימה את עסקת העברתו של פאלאסיוס לשורותיה למרות ניסיונותיו של מאמנו למנוע את מעברו. אף על פי שהיו לו ספקות רבות לגבי המעבר לצפון לונדון, פאלאסיוס הסכים לחוזה שהציעה לו טוטנהאם, עבור חמש וחצי שנים, עד שנת 2014. ב-21 בינואר 2009, המועדון הכריז בבורסה של לונדון, שהוא שילם עבור פאלאסיוס סכום בגובה של 12 מיליון פאונד. המעבר הושלם סופית, לאחר שקיבל אשרת עבודה באנגליה, ופאלאסיוס ערך את הופעת הבכורה שלו בקבוצה בהפסד 2–3 לבולטון וונדררס, ב-31 בינואר 2009, במשחק בו בישל את השער השני של טוטנהאם לדארן בנט. פלאסיוס הצטרף לסטוק סיטי ב-31 באוגוסט 2011, וחתם על חוזה לארבע שנים. באמצע עונת 2015/2016 עבר למיאמי מה-NASL. פאלאסיוס שיחק בנבחרת הונדורס עם חולצה מספר 8. את הבכורה ערך בשנת 2003, ועד פרישתו ממנה בשנת 2014 הוא רשם 97 הופעות בינלאומיות, בהן כבש 6 שערים. מדיה וקבצים בנושא וילסון פאלאסיוס בוויקישיתוף וילסון פאלאסיוס, באתר Transfermarkt וילסון פאלאסיוס, באתר Soccerway וילסון פאלאסיוס, באתר BDFutbol וילסון פאלאסיוס, באתר WorldFootball.net וילסון פאלאסיוס, באתר National Football Teams וילסון פאלאסיוס, באתר FootballDatabase.eu
נור א-דין א-נייבת

נור א-דין א-נייבת (ערבית: نور الدين النبيت; נולד ב-10 בפברואר 1970) הוא כדורגלן עבר מרוקאי. הוא שיחק כבלם במרבית הקריירה שלו, ובתקופה מסוימת אף נחשב לאחד משחקני ההגנה הטובים ביותר שמשחקים באירופה. מרבית הקריירה שלו שיחק במועדון הספרדי דפורטיבו לה קורוניה, אשר בו זכה גם באליפות הלה ליגה, גביע המלך הספרדי ופעמיים בסופרקאפ הספרדי. א-נייבת היה גם שחקן הרכב קבוע במדי נבחרת מרוקו, אשר בה רשם סך הכל 115 הופעות בינלאומיות, בהן כבש 2 שערים. א-נייבת החל את הקריירה המקצוענית שלו במועדון המרוקאי המצליח, וידאד קזבלנקה, בו שיחק בין השנים 1989–1993. משם, עבר לשחק במועדון הצרפתי נאנט, בו שיחק עונה אחת בלבד, 1993/1994. אחרי ששיחק עונה אחת בצרפת עבר א-נייבת לפורטוגל, שם שיחק שנתיים במדי ספורטינג ליסבון. ב-1996 חתם א-נייבת במועדון בו שיחק במרבית הקריירה שלו, דפורטיבו לה קורוניה. באוגוסט 1999, לאחר כמה עונות טובות בכדורגל האירופאי, א-נייבת קיבל הצעה ממנצ'סטר יונייטד, שזכתה באותה תקופה בטרבל המפורסם, אולם בשל בעיה בקרסולו של א-נייבת החליטה הנהלת מנצ'סטר יונייטד להחתים במקומו את הצרפתי מיקאל סילבסטרה. למרות כל זאת, א-נייבת שיחק בפרמייר ליג האנגלית, כאשר עבר לשורותיה של טוטנהאם הוטספר ב-13 באוגוסט 2004, כאשר היה בן 34. למרות שבעונתו הראשונה בקבוצה, 2005/2005, הוא נכלל כשחקן הרכב לכל דבר במועדון, בעונה שלאחריה תחת המאמן החדש מרטין יול, הוא שיחק משחק אחד בלבד במהלך כל העונה נגד צ'רלטון אתלטיק. הניסיון הרב שצבר, והשפעתו החיובית במרכז ההגנה, היו הגורמים העיקריים לכך ששיתוף הפעולה בהגנת טוטנהאם בינו לבלמים לדלי קינג ומייקל דוסון הביא להצלחות רבות, וספיגת שערים קטנה באופן משמעותי. בינואר 2006 הוא שיחק עבור הנבחרת המרוקנית במסגרת גביע אפריקה לאומות 2006, ואחרי הטורניר הכריז רשמית על פרישתו מכדורגל בינלאומי. הוא שוחרר מטוטנהאם ב-26 במאי 2006, ובאוגוסט 2007 מונה לתפקיד עוזר המאמן של נבחרת מרוקו, תחת אימונו של הנרי מישל. מדיה וקבצים בנושא נור א-דין א-נייבת בוויקישיתוף נור א-דין א-נייבת, באתר Transfermarkt נור א-דין א-נייבת, באתר BDFutbol נור א-דין א-נייבת, באתר WorldFootball.net נור א-דין א-נייבת, באתר National Football Teams נור א-דין א-נייבת, באתר FootballDatabase.eu
צביר-על הבתולה

צביר-על הבתולה הוא צביר-על הכולל לפחות 100 קבוצות גלקסיות וצבירי גלקסיות ובהם גם את הקבוצה המקומית, שבו נמצאת גלקסיית שביל החלב ובה מערכת השמש שלנו. קוטרו של צביר-על הבתולה 110,000,000 שנות אור. מדיה וקבצים בנושא צביר-על הבתולה בוויקישיתוף צביר-על הבתולה, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.